21 Byo ainwine meso, wamwene banonshi na kutayamo bya bupe byabo mu bilambwilo.+2 Kabiji wamwene mwanamukazhi wafwilwa na kutayamo tumali twa muwayawaya tubiji twakepesha twabula kunema,*+3 ne kwamba’mba: “Kine nemwambila namba, uno mwanamukazhi wafwilwa nangwa kya kuba muyanji, watayamo mali avula kukila bonse.+4 Mambo bano bonse batayamo bya bupe byo bafumya pa bintu byabo byavula, pakuba uno mwanamukazhi nangwa kya kuba muyanji, watayamo mali anji onse o ajinga nao a kwikwashishamo.”+5 Palutwe kacheche, bantu bamo byo baambilenga pa mambo a nzubo ya Lesa, ne byo beishimikile na mabwe awama ne bya bupe byo bapaine kwi Lesa,+6 waambile’mba: “Pa bino bintu byo mubena kumona, moba abena kwiya jibwe po jikabula kushala pa jibwe jikwabo kwa kubula kwijitaya panshi ne.”+7 Kepo bamushikishe’mba: “Mufunjishi, abino bintu bikamweka ñanyi kimye, kabiji ñanyi kiyukilo kikamwesha’mba bino bintu byonse biji pepi kumweka?”+8 Aye wibakumbwile’mba: “Jimukai kuchina’mba bakemutwala mungi,+ mambo bavula bakeya mu jizhina jami ne kwamba’mba, ‘Yami iye,’ ne kuba’mba, ‘Kimye kyafika.’ Kange mukebalondele ne.+9 Kabiji byo mukomvwanga makondo ne malwañano, kange mukakamwe ne. Mambo bino bintu byafwainwa kumweka patanshi, bino mpelo kechi ikafika ponkapotu ne.”+10 Kepo ebambijile’mba: “Kisaka kikalukuka kisaka kikwabo+ ne bufumu bukalukuka bufumu bukwabo.+11 Kukekala bitentanshi bikatampe, ne bipowe bya nzala ne myalo kuku ne kuku;+ kabiji kukekala bintu bilenga moyo pa kwibimona ne biyukilo bikatampe mwiulu.12 “Bino abino bintu byonse saka bikyangye kufika, bantu bakemukwata ne kwimumanyika,+ kwimutwala mu mashinagoga ne mu tuleya. Bakemutwala ku bamfumu ne ku biloolo na mambo a jizhina jami.+13 Kino kikemulengela kwibasapwila.14 Onkao mambo, kange mukalangulukile jimo mu michima yenu bya kwamba mu kwipokolola ne,+15 mambo nkemupa byambo ne maana akalengela balwanyi benu bonse kubula kwimukanya nangwa kwimupachika.+16 Kabiji bansemi benu ne bakolojenu nangwa bankasenu ba balume ne balongo benu ne balunda nenu bakemusolola, ne anweba bamo bakemwipaya,+17 kabiji bantu bonse bakemushikwa na mambo a jizhina jami.+18 Pano bino, kafwako lusuki nangwa umo wa ku mitwe yenu ukonaika ne.+19 Umvwe mwachinchika, mukapulusha bumi* bwenu.+20 “Kabiji umvwe mwamona Yelusalema bamuzhokoloka ku mazhita,+ mukayuke’mba lonaiko lwanji luji pepi.+21 Kepo aba baji mu Yudea bakatendeke kunyemena ku mitumba,+ aba baji mukachi kanji bakanyememo, kabiji aba baji mu mapunzha akwabo kange bakatwelemo ne,22 mambo aa moba akekala moba a kuzhachishishamo* bantu, pa kuba’mba byonse byanembelwe bifike.23 Kikatamina bingi banabakazhi bakekala na memi ne boba bakamishanga baana mu oa moba!+ Mambo kukekala malwa akatampe mu kyalo ne bukaji bukeya pa bano bantu.24 Kabiji bakebepaya na mpoko ne kwibatwala mu buzha mu bisaka* byonse bya bantu;+ kabiji Yelusalema bakamunyantaula ku bisaka bya bantu poso bimye byatongolwa bya bisaka* bya bantu bikafike.+25 “Kabiji kukamweka biyukilo ku juba, ku ñondo ne ku tubangabanga,+ kabiji pano pa ntanda bisaka bya bantu bikamona bya malwa kabiji kechi bikayuka kya kuba ne, na mambo a mpoota ya mema a mu kalunga ka mema ne manyaki ao.26 Bantu bakapungila na mambo a moyo ne na mambo a bintu byaketekelwa kufikila ino ntanda, mambo bintu bya mwiulu biji na bulume bikatenkena.27 Kabiji bakamona Mwana muntu+ saka eya mu makumbi na bulume ne na lukumo lukatampe.+28 Pakuba bino bintu byo bikatendeka kumweka, mukemane ne kwinuna mitwe yenu mambo kupokololwa kwenu kuji pepi.”29 Kabiji wibelele kishimpi amba: “Langulukai pa kichi kya mukuyu ne bichi bikwabotu.+30 Umvwe byatendeka kulala buluba, mwibimona ne kuyuka’mba mayoo aji pepi.31 Byonkabyo, ne anweba umvwe mwamona bino bintu na kumweka, yukai’mba Bufumu bwa Lesa buji pepi.32 Kine nemwambila namba kino kisemi kechi kikapita ne, poso bino bintu byonse bikamweke.+33 Jiulu ne ntanda bikapita, pakuba byambo byami kechi bikapita ne.+34 “Bino jimukai kuchina’mba michima yenu yakanemenwa na mambo a kukizhamo kuja, kupendwapendwa,+ bijikila bya mu buno bwikalo,+ ne aja juba jakemufikila kwa kubula kuyuka35 nobe kitewa.+ Mambo jikafikila bonse bekala pano pa ntanda.36 Onkao mambo, labainga ne kukenkenta+ saka mulomba na misashijilo+ kimye kyonse pa kuba’mba mukapuluke bino bintu byonse bikeya ne kwimana ku Mwana muntu.”+37 Byonkabyo, mute wafunjishanga mu nzubo ya Lesa, bino bufuku wafumanga mu muzhi ne kuya na kwikala ku mutumba watelwanga’mba Mutumba wa Maolivi.38 Kabiji bantu bonse bakelelanga lukelokelo na kuteleka kwi aye mu nzubo ya Lesa.
bem_Latn